b'\n_START_ARTICLE_\nEvropska sne\xc5\xbena voluharica\n_START_SECTION_\nRazmno\xc5\xbeevanje\n_START_PARAGRAPH_\nSamica povr\xc5\xbee mladi\xc4\x8de od junija do avgusta, v ni\xc5\xbejih legah pa tudi decembra. Imajo od 2-5 mladi\xc4\x8dev. Plenijo jih ujede, sove in podlasice.\n_START_SECTION_\nPodvrste\n_START_PARAGRAPH_\nPopulacije sne\xc5\xbene voluharice s posameznih gorskih obmo\xc4\x8dij so med seboj izolirane in se morfolo\xc5\xa1ko razlikujejo. Za sne\xc5\xbene voluharice iz celotne Slovenije je zna\xc4\x8dilen temen hrbet. Populacija iz Sne\xc5\xbenika je v povpre\xc4\x8dju ve\xc4\x8dja od tiste iz Julijskih Alp.'